আমার দ্বিতীয় সফটওয়্যার ইঞ্জিনিয়ারিং চাকরি ছিল ট্রিপার্ট ল্যাবসে (যেটা পরে প্লেডম কিনে নেয়, আবার প্লেডমকে ডিজনী কিনে নেয়)। সেখানে ব্যাকএন্ডের কাজ হতো পিএইচপি (PHP) প্রোগ্রামিং ল্যাঙ্গুয়েজে। আর মাঝেমধ্যে অল্পস্বল্প জাভাস্ক্রিপ্ট। তো সেই চাকরির ইন্টারভিউতে আমাকে জিজ্ঞাসা করল যে পিএইচপি পারি কী না। আমি সোজা বলে দিলাম যে পারি না, কারণ এর আগে ২-৩ দিন পিএইচপি নিয়ে গুতাগুতি করলেও সেটা বলার মতো কিছু না। কিন্তু সেজন্য আমার চাকরি পাওয়া আটকায় নাই। সেখানে এক বছর কাজ করার পরে একটা নতুন প্রজেক্টে কাজ করতে হয়, আর সেই প্রজেক্ট হচ্ছে অ্যাকশন স্ক্রিপ্ট (Actionscript)-এ। তো সেটাও দুই-তিন দিন শিখে কাজ শুরু করে দেই।